als_Latn dik_Latn sag_Latn
Nën masa të rrepta sigurie, qytetarët në Mbretërinë e Bashkuar u janë drejtuar kutive të votimit për zgjedhjet e parakohshme të kërkuara nga Kryeministrja Theresa May. Gara zhvillohet mes saj dhe laburistit Jeremy Corbyn.
Më shumë se 40 mijë vendvotime janë hapur në mbarë vendin që prej orës 07:00 me orën lokale dhe do të mbyllen në orën 22:00. Shumica e qendrave të votimit janë në shkolla, qendra komunitare dhe salla të ambienteve kishtare.
Policia britanike ka rritur ndjeshëm sigurinë në qendrat e votimeve, duke përfshirë patrullime nga oficerë të armatosur rëndë pas sulmeve të fundit terroriste që goditën Londrën.
als_Latn als_Latn als_Latn